Grammatica de Interlingue

Ti-ci articul parla pri li **grammatica de Interlingue**, un planlingue creat de Edgar de Wahl e publicat in 1922.

## Alfabete e pronunciation
### Alfabete
**[[A]] (a), [[B]] (be), [[C]] (ce), [[D]] (de), [[E]] (e), [[F]] (ef), [[G]] (ge), [[H]] (ha), [[I]] (i), [[J]] (jot), [[K]] (ka), [[L]] (el), [[M]] (em), [[N]] (en), [[O]] (o), [[P]] (pe), [[Q]] (qu), [[R]] (er), [[S]] (es), [[T]] (te), [[U]] (u), [[V]] (ve), [[W]] (duplic ve), [[X]] (ix), [[Y]] (ypsilon), [[Z]] (zet)**

### Pronunciation
Vocales quam in german, italian, hispan etc.
* *y* quam vocal es pronunciat i;
* *y* quam consonant = *y* anglés, hispan;
* *c* ante *e*, *i*, *y* = *ts*, in omni altri casus = *k*;
* *g* ante *e*, *i*, *y* = *j* francés, in altri casus quam *g* german;
* *h* aspirant quam in anglés, german;
* *j* quam in francés, o quam in anglés *vi<u>s</u>ion;*
* *q* quam in german e anglés;
* *s* sonori inter vocales (quam in italian *ingle<u>s</u>e*), in altri casus dur (quam in Hollandés *<u>S</u>interklaa<u>s</u>*);
* *ss* dur;
* *t* quam *ts* ante *ia*, *ie*, *io*, *iu*, altrimen quam in anglés, francés, german, hispan, o italian;
* *v* quam in anglés e romanic;
* *x* = *ks*;
* *z* = *ds* (con *s* sonori, quam in japanés *<u>z</u>abuton*) si esse possibil, altrimen dur (*ts*);
* *zz* = *ts* (quam in italian *pi<u>zz</u>a, pia<u>zz</u>a*);
* *ch* quam in francés, o quam anglés *sh*, o quam german *sch*; anc permisset quam anglés *ch*, hispan *ch* ma ne recomandat;
* *ch* = *k* ante quelcunc consonante (quam in francés *<u>ch</u>lorophylle*);
* *eu* pronunciat separatmen: e-u.

## Nómines
Li nómine porta sempre u necessi li marca del plurale "-s" (pos vocal) o "-es" (pos mult consonant).

Si necessi, li nómine es terminat per "-e" por distinter it del functiones altri, o es terminat per "-o" por marcar li masculin o "-a" por marcar li féminin. 

## Adjectives
Li adjective es ínvariabil in génere e númere. Mult adjectives fini per -i. To es por fixar li corect pronunciation del ultim consonant, e pro distinction pos tipic finales substantivic e infinitivic: felici, sagi, porosi, organisatori, amari.

Mult adjectives posse facilmen esser substantivat per adjuntion del finales -e, -o, -a: yun, yune, yunes, yunos, yunas.

Por formar un substantive expressent li general idé de un qualitá on adjunte li finale -um: li novum, li bellum.

Quande li adjective es usat sin substantive e on deve pro cert rasones indicar li plurale, on adjunte -s, pos consonantes intercalante li -i- eufonic, u to es possibil sin changear li pronunciation: Vi pomes, prende li maturis.

### Comparation
Por li **comparative** on indica
* li egalitá per tam - quam
* li majoritá per plu - quam
* li minoritá per minu (min) - quam

Por li **superlative** on indica
* li majoritá per maxim (max)
* li minoritá per minim.

Por li **superlative absolut** on usa: tre, o li sufix: -issim: tre grand, grandissim.

Por comparar tri o pluri gradus on usa: grand, plu grand, mem plu grand, plu grand ancor, mem plu grand ancor.

In omni comparationes on usa: quam: egalmen quam, altrimen quam.

## Pronómines
### Pronómines personal

*Remarca:* Li pronómines *illos* e *ellas* es normalmen ne usat.

### Pronómines relativ
Li pronómine general es **quel**, anc por li acusative.
: *Li mann, quel es ci. Li mann, quel yo vide.*

Por li persones specialmen on posse usar li interrogativ pronómine **qui**.

### Interrogativ pronómines
Li interrogativ pronómines es **qui** por persones e **quo** por coses.
:: *Qui ha venit?*

Por li pronómine *qui* existe un facultativ acusative **quem**.

## Possessives

Pos un plurale li possessives posse prender un -s: mi pom es ci; li mi**s** es ci. Lor libres ha arivat; li lor**es** ha arivat.

## Demonstratives
* **ti**, a quel on adjunte, si necessi, li adverbie **ci** por li coses proxim o **ta** por li coses lontan:
: *ti mann, ti-ci fémina, ti-ta infant.*
* Quande on vole insister sur li qualitá, on usa **tal**, quel es li correlative de **qual**.
: *qual patre, tal ﬁlio.*

## Numerales
* 0 null, 1 un, 2 du, 3 tri, 4 qua(d)r, 5 quin, 6 six, 7 set, 8 ott, 9 nin, 10 deci, 11 deciun, 12 decidu, etc. 20 duant, 30 triant etc. 100 cent, 500 quincent, 1000 mil, 1.000.000 million.

### Ordinales
On adjunte li sufixe -esim al cardinales:
: *duesim, settesim, duantesim*

### Multiplicatives
On adjunte -(i)plic al cardinales: tri-plic, mult-i-plic.

### Fractiones
1/1 un total; 1/2 un demí; 1/3 un ters; 3/4 tri quart.

Li altri fractiones es expresset per li ordinales: 5/7 quin settesimes.

### Collectives
On adjunte li sufixe -ene: sixene, decene, centene.

## Tabelle del correlatives

## Verb
Li conjugation es regulari. It existe solmen un conjugation con quar formes. Exemplification per li verbe *amar*:

# **ama**: null finale, li pur tema
# **amar** (*ama* + *r*)
# **amant** (*ama* + *nt*)
# **amat** (*ama* + *t*)

*Remarca:* Si li tema fini in *-i*, on intermette un *-e-*: *fini-e-nt*, *audi-e-nt*, *veni-e-nt*, *mori-e-nt*.

# **ama** coresponde a:
## presentie de indicative activ: **yo ama**, **il ama**, **vu ama** etc.
## presentie de conjunctive activ (in quelc lingues): **Il dí que il ama**
## imperative: **ama!**, **veni!**
# **amar** es li presente del infinitive activ: **amar**, **venir**, **presser**
# **amant** es li presente del participie activ: **amant**, **venient**, **pressent**
# **amat** coresponde a:
## perfecte del participie: **amat**, **venit**, **Li amat patria.**
## preterite de indicative activ: **yo amat**, **tu amat**, **il amat**, **noi amat**, **illi amat su patria** etc.

Li céteri témpores e modus es format analyticmen per auxiliares.

**Activ:**

* perfecte: **yo ha amat**
* plusquamperfecte: **yo hat amat**
* future I: **yo va amar**
* future II: **yo va har amat**
* optative: **yo mey amar**
* conditionale: **yo vell amar**
* precative: **ples amar!**
* hortative: **lass nos amar!**
* perfecte del infinitive: **har amat**
* future del infinitive: **var amar**
* perfect del participie: **hant amat**
* future del participie: **vant amar**

**Passiv:**

* presente: **yo es amat**
* preterite: **yo esset amat**
* perfecte: **yo ha esset amat**
* plusquamperfecte: **yo hat esset amat**
* future I: **yo va esser amat**
* optative: **yo mey esser amat**
* conditionale: **yo vell esser amat**
* presentie del infinitive: **esser amat**
* perfecte del infinitive: **har esset amat**
* presentie del participie: **essent amat**

## Prepositiones
Li maxim frequent prepositiones es: a (in combinationes anc ad.), along, ante, apu, avan, caus, che, circum, cis, con, contra, de, desde, detra, durante, ex, extra, in, ínfra, inter, intra, malgré, med, per, por, pri, pro, pos, préter, proxim, secun, sin, sub, súper, sur, til, tra, trans, ultra, vers, vice, vis a vis, ye.

## Conjunctiones
* Conjunctiones de coordination: e, e ... e, o, o ... o, ni, ni ... ni, sive ... sive, ma, nam, tamen, ergo, dunc, plu ... plu, nu, nu ... nu.
* Conjunctiones de subordination: que, si, quam, esque, ca, quasi, benque, etsí.
* Mult conjunctiones e conjunctional expressiones es composit ex prepositiones o prepositional expressiones o adverbies o adverbial expressiones con ***que*** e ***quam***: per que, por que, pro que, pos que, ante que, durante que, sam quam, desde que, sin que, tant que, suposit que, in condition que.

## Parolformation
Nov paroles in Interlingue es format per:
* Adjuntion de desinenties.
* Adjuntion de prefixes.
* Adjuntion de sufixes.
* Composition de du o pluri paroles.

### Afixes

## Interpunction
Li signes de interpunction in Interlingue es:
* Li punctu (.), quel indica un stoppa passabilmen grand. It es usat por separar complet frases, expressent un pensa terminat.
* Li punctu-comma (;) indica un stoppa min grand. It es usat por separar complet frases con pensas coherent.
* Li comma (,) indica li minim grand stoppa. It es usat por separar li divers partes de un frase composit, o divers frases coherent tam mult, que on ne vole separar les per un punctu o punctu-comma.
* Por indicar li paroles maxim important del frase on posse usar li accentu scrit.
** Yó ea con la (ne tú).
** Yo éa con la (yo ne fa quam li altris, queles né ea con la).
** Yo ea con élla (ne con li áltris). Save vu, de u il veni?

## Ligament extern
* Grammatica de interlingue